b'\n_START_ARTICLE_\nJaakko Loppi\n_START_PARAGRAPH_\nJuho Jaakko Loppi (28. syyskuuta 1874 Ilmajoki \xe2\x80\x93 30. tammikuuta 1946 Tyrn\xc3\xa4v\xc3\xa4) oli suomalainen kansakoulunopettaja, maanviljelij\xc3\xa4 ja maalaisliiton kansanedustaja._NEWLINE_Lopin vanhemmat olivat talollinen Juha Keski-Loppi ja Susanna Kreeta Latva-R\xc3\xb6ysk\xc3\xb6 . H\xc3\xa4n k\xc3\xa4vi kansakoulun ja valmistui kansakoulunopettajaksi 1906 Rauman opettajaseminaarista. Loppi oli kansakoulunopettajana Jaakkimassa 1906\xe2\x80\x931922, Isossakyr\xc3\xb6ss\xc3\xa4 1922\xe2\x80\x931927 ja Siikajoella 1927\xe2\x80\x931940. Viimeksi h\xc3\xa4n toimi maanviljelij\xc3\xa4n\xc3\xa4 Tyrn\xc3\xa4v\xc3\xa4ll\xc3\xa4 1940\xe2\x80\x931946 _NEWLINE_Loppi oli kansanedustajana 1919\xe2\x80\x931922 edustaen Viipurin l\xc3\xa4\xc3\xa4nin it\xc3\xa4ist\xc3\xa4 vaalipiiri\xc3\xa4. H\xc3\xa4n oli my\xc3\xb6s Siikajoen kunnanvaltuuston puheenjohtajana._NEWLINE_Jaakko Loppi oli naimisissa vuodesta 1907 Eeva Maria Viisaisen kanssa.'